Lauren Brunell oduvijek je znala što želi: postati izvrsna liječnica i udati se za čovjeka kojega voli. Toliko je sigurna u svoje odluke da se za stažiranje prijavila samo na jedan natječaj - uvjerena da će dobiti mjesto. Jednako tako sigurna je da će je baš za ovaj Božić njezin zaručnik zaprositi. Međutim, dan je loše počeo i loše završio: umjesto očekivane prosidbe, zaručnik joj objavljuje da želi prekinuti, a iz bolnice od koje je očekivala potvrdan odgovor stigne pismo u kojemu je odbijaju. Jedino što joj se nudi je mjesto liječnice na Aljasci, u mjestu za koje nikad nije ni čula...